Kanker prostat

Kanker prostat ya iku lelara kanker kang ana ing prostat.Prostat ya iku salah sijiné klanjer sajeroning sistem reproduksi wong lanang. Kanker prostat bisa kadadéan amarga sèl prostat ngalami mutasi lan wiwit thukul lan ora bisa dikendalekaké. Sel iki bisa nyebar kanthi metastasis saka prostat ing pérangan awak liyané, mligi balung lan lymph node. Kanker prostat bisa nggawe lara lan angèl anggoné pipis, disfungsi erektil lan tandha-tandha liyané.majalahkesehatan.com(dipunundhuh tanggal 20 Agustus 2011)

Prostat iku klanjer kang ana ing sangisoré kandung kemih wong lanang. Fungsi mligi prostat ya iku kanggo mrodhuksi cuwèran kang njaga lan nyaluraké sperma.

Prostat kerep gedhé ukurané nalika umuré 50 taun.doktersehat.com (dipunundhuh tanggal 20 Agustus 2011) Nalika umuré 70 taun 80% wong lanang nduwéni prostat kang gedhé. Akèh wong lanang kang umuré wis lansia kang ngalami masalah nalika nguyuh awit prostat kang ukurané gedhé. Nanging ana uga kang gedhené prostat iki uga saka thukulé kanker. Kanker prortat lumrahé nyerang wong lanang lan lumrahé kang umuré sandhuwuré 65 taun.

 Tandha 
Tandha-tandhané yèn kena kanker klanjer prostat ya iku.
 Ilèn urin lemah lan mbutuhaké wektu kang suwé kanggo nguyuh.
 Ngentèni suwé lagi urin bisa metu.
 Luwih kerep nguyuh tinimbang lumrahé.
 Kerep kebelet pipis.
 Ngrasake lara ing pangkal penis utawa urin kang ana getihe. Iki lumrahé dadi tandha-tandha ing kanker prostat stadium lanjut.

 Panyebab 
Panyebap kanker prostat ya iku:
 Umur kang wis tuwa.
 Riwayat kulawarga lan faktor katurunan.
 Suku bangsa. Wong lanang Asia duwé resiko kang kurang yèn kabandingaké wong lanang kang asalé saka nagara kulit ireng lan putih.
 Paparan logam cadmium.

 Cathetan suku 

Kategori:Kanker